|  |  |  |  |  |  |  |
| --- | --- | --- | --- | --- | --- | --- |
| **Az óra céljai:**  1. Információszerzési stratégia fejlesztése a térképeken való tájékozódással, információfeldolgozással.  2. Nyitottság kialakítása más országok természeti és kulturális értékeinek megismerése iránt. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/ Módszer** | **Tananyagok/ Eszközök** | **Megjegyzések** |
| 3 perc | Motiváció felkeltése: a kontinens felfedezése. | A tanulók megtekintik az Ausztrália felfedezéséről szóló kisfilmet. Ezután közösen megbeszélik a látottakat. (Okokat tárnak fel, miért fedezték fel nehezen a kontinenst, miért indult útnak James Cook stb.) | A pedagógus előkészíti, majd levetíti a kontinens felfedezéséről szóló videót. A pedagógus koordinálja a látottak közös megbeszélését. | Frontális osztálymunka | Projektor, videó James Cookról: <https://www.youtube.com/watch?v=5uzJv9xh2uE> | A kisfilm angol felirattal készült, ezért esetleg szükség lehet magyar fordításra. 🡪 Ehhez a kisfilm elérhetőségét már egy megelőző órán oda lehet adni a vállalkozó kedvű tanulóknak, hogy lefordítsák az angol feliratokat, és narrációt készítsenek a kisfilmhez. |
| 15 perc | Új anyag bevezetése: Ausztrália területének és határainak kijelölése, Ausztrália természetföldrajzi jellemzőinek megismerése (ásványkincsei, vízrajza, nagytájai, éghajlatai) | A tanulók a tanári feladatkijelöléseket követve saját földrajzi atlaszuk megfelelő tematikus, illetve domborzati térképeiről kikeresik a szükséges információkat,  és azokat röviden rögzítik a füzetükbe is. A vállalkozó kedvű tanulók a táblára rögzített vaktérképre helyezik az előre elkészített topográfiai fogalmakat és jeleket (pl. nagytájak nevei, ásványkincsek jelei stb.). A tanulók közösen megbeszélik a térképről leolvasott információk hátterét és következményeit (pl. a szerkezetfejlődés és az ásványkincsvagyon összefüggése, a földrajzi fekvés és az éghajlatok közötti összefüggések stb.). | A pedagógus kijelöli az elvégzendő feladatokat:   * Ausztrália határainak kijelölése; * Ausztrália legfőbb folyóinak, tavainak összegyűjtése; * Ausztrália nagytájainak leolvasása a térképről; * Ausztrália ásványkincseinek leolvasása a térképről (nagytájak szerint); * Ausztrália jellemző éghajlatainak leolvasása a tematikus térképről.   A pedagógus a rászoruló tanulókat irányítja a feladatmegoldásban; koordinálja a vaktérkép „kitöltését”;  kérdéseivel irányítja az ok-okozati összefüggések feltárását. | Egyéni munka | Földrajzi atlasz, falitérkép, fali vaktérkép, gyurmaragasztó, előre elkészített papírok: topográfiai fogalmak és ásványkincsjelek | Variáció: Digitális táblára kivetített kontúrtérkép is használható, ahol a tájak előre be vannak számozva. |
| 6 perc | Új anyag rendszerezése: Ausztrália tájainak és sajátos élővilágának mint az elszigetelt fejlődés eredményének megismerése. | A tanulók páros munkában kitöltik a *Learning Apps csoportba rendezés* játékát, melyben az egyes ausztrál nagytájakhoz hozzárendelik az ott jellemző állat- és növényfajokat, illetve felszínformákat. A párok a feladat megoldása után közösen megbeszélik a megoldásokat,  és értékelik saját munkájukat. | A pedagógus ismerteti a feladatot, és koordinálja a feladat megoldását; a rászoruló tanulókat irányítja a feladatmegoldásban; koordinálja a feladat megoldásának megbeszélését. | Páros munka | Projektor, *Learning Apps csoportba rendezés* feladat (Ausztrália nagytájai) |  |
| 13 perc | Új anyag feldolgozása és rendszerezése: Ausztrália mezőgazdaságának és iparának rövid áttekintése. | A tanulók egyénileg rövid jegyzetet készítenek a pedagógus előadásából. A tanulók páros munkában kitöltik a *Learning Apps hiányos szöveg* típusú feladatát. A párok a feladat megoldása után közösen megbeszélik a megoldásokat,  és értékelik saját munkájukat. | A pedagógus rövid előadásban bemutatja az ausztrál mezőgazdaság és ipar jellegzetességeit:   * farmgazdálkodás; * kedvezőtlen mezőgazdasági termelési feltétek; * juhtenyésztés 🡪 Föld legnagyobb juhállománya, gyapjúfeldolgozás; * búza, cukornád: világpiaci termelés; * ásványkincsekre épülő ipar: kohászat, gépgyártás, vegyipar.   A pedagógus ismerteti a *Learning Apps-*feladatot,  és koordinálja a feladat megoldását;  a rászoruló tanulókat irányítja a feladatmegoldásban; koordinálja a feladat megoldásának megbeszélését. | Egyéni munka, frontális osztálymunka | *Learning Apps-*feladat: *hiányos szöveg* (Ausztrália gazdasága), tanulói füzetek | Variáció:  A *Learning Apps-*feladat papíron, kinyomtatva is megoldható (hiányos szöveg 🡪 lásd: segédanyagok) |
| 5 perc | Új anyag feldolgozása | A tanulók megtekintik a Nagy-korallzátonyt bemutató filmet, majd közösen véleményt formálnak a korallzátony jelentőségéről, az arra veszélyt jelentő emberi magatartásformákról. | A pedagógus előkészíti, majd levetíti a Nagy-Korallzátonyról szóló kisfilmet, közben röviden felolvassa a korallzátony keletkezéséről, valamint a film elkészítési módjáról szóló ismereteket. | Osztálymunka | Projektor (videó *– Slow life):*  <https://vimeo.com/88829079> Segédanyag a filmhez:  <http://ecolounge.hu/vadon/a-korallzatonyok-rejtelmei> Segédanyag a korallzátonyokhoz: Word-dokumentum |  |
| 3 perc | Reflexió, házi feladat kijelölése: a diákok egyénileg,  majd a csoport egésze is értékeli az órát úgy, hogy megosztják egymással, melyik anyagrész tetszett nekik a legjobban. | A tanulók a kiosztott színes papírokra (érdekességkártya) rögzítik egy-egy szóval/kifejezéssel, hogy mi volt számukra a legérdekesebb az aznap tanult anyagrészből, majd az érdekességkártyákat felhelyezik a táblára,  és közösen is átnézik őket (pl. mi az, ami több tanulónak is tetszett stb.). | A pedagógus kiosztja a színes cetliket,  majd kijelöli a feladatot,  és koordinálja az érdekességkártyák elhelyezését és értékelését. A pedagógus szóban értékeli és megköszöni a csoport aznapi munkáját. Szóban kijelöli a házi feladatot. | Egyéni munka | Gyurmaragasztó, színes papírok | Variáció:  Az idő rövidsége miatt mindig az azonos színű lapot kapott tanulók emelik fel érdekességkártyáikat. A pedagógus ezekből választ. |